Diari Oficial de la Generalitat Valenciana


Sumari del DOGV 9186, del 01-10-2021 (2021/9749)

RESOLUCIÓ de 27 de setembre de 2021, de la consellera de Justícia, Interior i Administració Pública, per la qual es dona continuïtat als treballs del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana, i es nomenen els seus membres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9749


Data del document
:   27-09-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * legislació

RESOLUCIÓ de 27 de setembre de 2021, de la consellera de Justícia, Interior i Administració Pública, per la qual es dona continuïtat als treballs del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana, i es nomenen els seus membres. [2021/9749]  
El Fòrum de Justícia i Discapacitat és un observatori que s'insereix en el marc del Fòrum de Debat de la Justícia en la Comunitat Valenciana, creat mitjançant Resolució de 19 de novembre de 2015, de la consellera de Justícia, Administració Pública, Reformes Democràtiques i Llibertats Públiques (DOGV 7666, 26.11.2015), amb la finalitat de debatre les qüestions que sorgisquen en relació amb el funcionament de l'Administració de Justícia, i com un espai que pretén servir de camí entre tots els operadors jurídics i la ciutadania.  
L'objectiu del Fòrum de Justícia i Discapacitat és afavorir l'accés de les persones amb discapacitat i les seues famílies a la justícia en condicions d'igualtat i garantir la seua protecció jurídica.  
Els objectius específics del Fòrum de Justícia i Discapacitat són:  
1. L'anàlisi i l'avaluació dels serveis que ofereix l'Administració de justícia, perquè siguen accessibles i estiguen adaptats a les necessitats de les persones amb discapacitat.  
2. Proposar mesures de millora i cobertura dels serveis que ofereix l'Administració de justícia per a les necessitats de les persones amb discapacitat.  
3. Elaborar protocols que doten als edificis judicials d'aquells serveis auxiliars que faciliten l'accessibilitat, l'accés i l'estada de qualsevol persona usuària.  
4. Promoure l'ús de mitjans tècnics que faciliten l'accés de les persones amb discapacitat als serveis que presta l'Administració de justícia.  
  
5. Avaluar l'accés a la justícia a través de l'assistència jurídica gratuïta de les persones amb discapacitat.  
Mitjançant Resolució de 18 d'octubre de 2017, de la consellera de Justícia, Administració Pública, Reformes Democràtiques i Llibertats Públiques (DOGV 8173, 20.11.2017), es va nomenar les persones membres del Fòrum de Justícia i Discapacitat, i es va modificar posteriorment la seua composició, per Resolució de data 13 de març de 2018 (DOGV 8261, 26.03.2018).  
En la mencionada Resolució de 18 d'octubre de 2017, es va fixar un termini de nou mesos per a la finalització dels treballs del Fòrum, termini que en la pràctica s'ha demostrat insuficient per a escometre les diferents línies de tasques proposades o dissenyades. Aquesta circumstància, i la conveniència de modificar la seua composició per a incorporar al Fòrum vocals experts en accessibilitat universal en l'edificació i en els espais públics, va aconsellar dictar la Resolució de 21 de novembre de 2019, de la consellera de Justícia, Interior i Administració Pública per la qual es dona continuïtat als treballs del Fòrum i es nomena els seus membres (DOGV 8685, 26.11.2019).  
S'ha posat de manifest en les últimes reunions del Fòrum l'existència d'actuacions de necessària realització en el marc d'aquest, per la qual cosa resulta aconsellable dictar una nova resolució per a donar continuïtat a les seues actuacions, procedir a l'actualització de la composició d'aquest i a una millor regulació del seu funcionament.  
L'article 6 del Decret 5/2019, de 16 de juny, del president de la Generalitat, assigna a la Conselleria de Justícia, Interior i Administració Pública, entre altres, les competències en matèria de justícia i reformes democràtiques.  
L'article 74 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les Conselleries de la Generalitat, així com l'article 10 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, atribueix a la Direcció General de Reformes Democràtiques i Accés a la Justícia, entre altres, les competències en matèria d'assistència jurídica gratuïta, mediació, assistència a les víctimes del delicte i dels instruments que aprofundisquen en el desenvolupament democràtic i en la promoció dels drets.  
Segons el que s'ha assenyalat i vista la proposta del director general de Reformes Democràtiques i Accés a la Justícia, resolc:  
  
Primer  
Donar continuïtat als treballs del Fòrum sobre Justícia i Discapacitat i nomenar els seus membres, tal com es detalla a continuació:  
Presidència: la persona titular de la conselleria competent en matèria de justícia.  
En cas de vacant, absència, malaltia o una altra causa legal, la presidència serà substituïda per la vicepresidència.  
Vicepresidència: la persona titular de la direcció general competent en matèria de reformes democràtiques i accés a la justícia.  
En cas de vacant, absència, malaltia o una altra causa legal, la vicepresidència correspondrà a la persona titular de la subdirecció general competent en matèria d'accés a la justícia i promoció dels drets.  
  
Vocals:  
- Una persona en representació del Consell General del Poder Judicial.  
- Una persona en representació del Ministeri Fiscal.  
- Una persona en representació del Consell Valencià de Col·legis d'Advocats.  
- Una persona en representació de l'Il·lustre Col·legi de Registradors de la Comunitat Valenciana.  
- Una persona en representació de l'Il·lustre Col·legi Notarial de València.  
- Una persona en representació del Consell Valencià de Procuradors.  
- Una persona que tinga la condició d'alt càrrec o funcionari o funcionària de carrera pertanyent al subgrup A1, en representació de la conselleria competent en matèria d'igualtat.  
- Una persona que tinga la condició d'alt càrrec o funcionari o funcionària de carrera pertanyent al subgrup A1, en representació de la direcció general competent en matèria de relacions amb la justícia, de la conselleria competent en matèria de justícia.  
- Una persona en representació del Comité Espanyol de Representants de Persones amb Discapacitat (CERMI).  
Es nomenarà una persona suplent per cada vocal. Les persones suplents seran designades pels òrgans, organismes, entitats o institucions a qui representen, prèvia comunicació a la direcció general competent en matèria de reformes democràtiques i accés a la justícia.  
  
Secretaria: la persona que ocupe la direcció del servei competent en matèria de promoció dels drets, de la direcció general competent en matèria de reformes democràtiques i accés a la justícia.  
En cas de vacant, absència, malaltia o una altra causa legal, la secretaria correspondrà a un funcionari o funcionària de carrera, pertanyent al subgrup A1, que ocupe una direcció de servei o d'unitat de la direcció general competent en matèria de reformes democràtiques i accés a la justícia, a designar per la presidència.  
La presidència podrà convocar a les sessions del Fòrum aquelles persones que estime convenient per les seues especials condicions d'experiència i coneixement, ateses les matèries a tractar. Participaran amb veu però sense vot.  
Es designen com a persones titulars del Fòrum Justícia i Discapacitat les següents:  
Presidència: Gabriela Bravo Sanestanislao, consellera de Justícia, Interior i Administració Pública.  
Vicepresidència: José García Añón, director general de Reformes Democràtiques i Accés a la Justícia.  
Vocals:  
- María Dolores Bellés Centelles, en representació Consell General del Poder Judicial.  
- Ana María Lanuza, en representació del Ministeri Fiscal.  
- Catalina Alcázar Soto, en representació del Consell Valencià de Col·legis d'Advocats.  
- Consuelo Ribera Pont, en representació de l'Il·lustre Col·legi de Registradors de la Comunitat Valenciana.  
- Ana María Mas Major, en representació de l'Il·lustre Col·legi Notarial de València.  
- Carmen Rubio Antonio, en representació del Consell Valencià de Procuradors.  
- Juan Carlos Esteban Lorente, en representació de la Vicepresidència Primera i Conselleria d'Igualtat i Polítiques Inclusives.  
- Àngels Bixquert Sanz, directora general de Modernització i Relacions amb l'Administració de Justícia.  
- Luís Vañó Gisbert, president del Comité Espanyol de Representants de Persones amb Discapacitat en la Comunitat Valenciana (CERMI-CV).  
Secretaria: María Amparo Mollar Maseres, cap del Servei d'Anàlisi i Promoció dels Drets, de la Direcció General de Reformes Democràtiques i Accés a la Justícia.  
  
Segon  
El Fòrum podrà reunir-se totes les vegades que considere convenient i podrà, així mateix, sol·licitar informes sectorials sobre determinades matèries, tant a la mateixa administració de la Generalitat, en funció de les seues competències, com a altres òrgans i institucions que es consideren convenients.  
Finalitzats els seus treballs, el Fòrum elevarà a la conselleria competent en matèria de justícia, a través de la direcció general competent en matèria de reformes democràtiques i accés a la justícia, un informe en el qual es plasmaran les seues conclusions, amb el balanç de les tasques realitzades i les propostes oportunes.  
  
Tercer  
La persona que ocupe la presidència del Fòrum establirà el calendari de sessions, el mètode de treball i, en general, decidirà tots aquells aspectes que considere necessaris per al bon fi d'aquest.  
La secretaria del Fòrum exercirà la coordinació, impulsarà les reunions i continguts atribuïts, recopilarà i posarà a la disposició dels membres del Fòrum la documentació necessària.  
El règim jurídic del Fòrum s'ajustarà al que es disposa per als òrgans col·legiats en els articles 15 i següents de la Llei 40/2015, d'1 d'octubre, de règim jurídic del sector públic, amb la particularitat que, per a la vàlida constitució de l'òrgan en segona convocatòria, es requerirà l'assistència de la persona titular de la presidència i de la secretaria o, si escau, dels qui els suplisquen, i d'almenys tres dels seus membres.  
  
  
Quart  
El suport administratiu i tècnic que requerisca el Fòrum per a l'exercici escaient de les seues funcions, serà prestat per la direcció general competent en matèria de reformes democràtiques i accés a la justícia.  
  
Cinqué  
L'aplicació i desenvolupament d'aquesta resolució no podrà tindre cap incidència en la dotació de tots i cadascun dels capítols de despesa assignats a la conselleria competent en matèria de justícia i, en tot cas, haurà de ser atés amb els seus mitjans personals i materials.  
Les persones que integren el Fòrum no percebran retribució per l'acompliment de les seues funcions. No obstant això, l'assistència a les reunions del Fòrum, ben justificades per la persona titular de la secretaria, donarà origen a una indemnització pel concepte de dieta i transport, en els termes, condicions i imports establits en la normativa reguladora vigent sobre indemnitzacions per raó del servei i gratificacions per serveis extraordinaris.  
  
Sisé  
Contra aquesta resolució, que posa fi a la via administrativa, és possible la interposició d'un recurs potestatiu de reposició en el termini d'un mes davant de la consellera de Justícia, Interior i Administració Pública, en virtut dels articles 112.1, 115, 123 i 124 de Llei 39/2015, d'1 d'octubre, del procediment administratiu comú de les administracions públiques, o directament la formulació d'un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, en virtut dels articles 8, 10.1.a, 14 i 46 de Llei 29/1998, de 13 de juliol, reguladora de la jurisdicció contenciosa administrativa, comptat a partir de l'endemà de la publicació en el Diari Oficial de la Generalitat Valenciana. Tot això sense perjudici de la interposició de qualsevol altre recurs que s'estime procedent.  
  
València, 27 de setembre de 2021.- La consellera de Justícia, Interior i Administració Pública: Gabriela Bravo Sanestanislao.